ນາໆຊາດ ຈະຊ່ອຍເຫຼືອ ໂຊມາເລຍ 2 ພັນ 700 ລ້ານ ໂດລາ (ວີດີໂອ)
ໂຄງການ New Deal Compact ມີຈຸດປະສົງ​ ​ເສີມ​ຂະຫຍາຍ​ ລະບົບ​ການ​ເມືອງ​ ຂອງ​ໂຊມາເລຍ ປັບປຸງ​ຄວາມ​ໝັ້ນຄົງ​ ແລະສືບ​ຕໍ່ຄວາມ​ກ້າວໜ້າ​ ທີ່ໄດ້ຮັບມາແລ້ວນັ້ນ.
ບັນດາປະເທດ ແລະອົງການຈັດຕັ້ງນາໆຊາດ ໄດ້ໃຫ້ຄຳໝັ້ນ ສັນຍາຈະໃຫ້ການຊ່ອຍເຫຼືອເປັນເງິນ 2 ພັນ 700 ລ້ານໂດລາ ແກ່ Somalia ເພື່ອບູລະນະສ້າງສາປະເທດຊາດຄືນໃໝ່ຫຼັງ ຈາກທີ່ໄດ້ເກີດສົງຄາມກາງເມືອງ ມານານກວ່າ 2 ທົດສະວັດ ນັ້ນ ການຊ່ອຍເຫຼືອດັ່ງກ່າວນີ້ ໄດ້ປະກາດໃຫ້ຊາບ ໃນກອງປະຊຸມ ຜູ້ຕາງໜ້າຂອງປະເທດແລະອົງການຈັດຕັ້ງຕ່າງໆຂອງນາໆຊາດ ພ້ອມທັງຕົວແທນຂອງລັດຖະບານ Somalia ທີ່ກຸງ Brussel ການໃຫ້ຄຳໝັ້ນສັນຍາທີ່ວ່ານີ້ ແມ່ນຈັດໃຫ້ມີຂຶ້ນ ເພື່ອສະໜັບ ສະໜຸນແຜນການບູລະນະ ສ້າງສາປະເທດຊາດເປັນເວລາ 3 ປີ ນັ້ນ ຊຶ່ງເອີ້ນວ່າ New Deal Compact ນັ້ນ ແມ່ນ ມີຈຸດ ປະສົງເພື່ອເສີມຂະຫຍາຍລະບົບການເມືອງຂອງປະເທດ ປັບປຸງຄວາມໝັ້ນຄົງແລະ ສືບຕໍ່ຄວາມກ້າວໜ້າ ທີ່ໄດ້ຮັບໃນລະຫວ່າງໄລຍະຂ້າມຜ່ານນັ້ນ ໃນບັນດາຂອງພວກທີ່ໃຫ້ການບໍລິຈາກນັ້ນ ກໍມີສະຫະພາບຢູໂຣບ ທີ່ສັນຍາວ່າຈະໃຫ້ເງິນ ຊ່ອຍເຫຼືອ 870 ລ້ານໂດລາ ໃນການຖະແຫຼງເປີດກອງປະຊຸມນັ້ນ ຫົວໜ້ານະໂຍບາຍການຕ່າງປະເທດຂອງສະຫະພາບ ຢູໂຣບ ທ່ານນາງ Catherine Ashton ກ່າວວ່າ ກຸນແຈຂອງການນໍາໄປສູ່ຄວາມສໍາເລັດໃນ ໂຊມາເລຍ ຈະແມ່ນການລົງທຶນ ໃນໄລຍະຍາວ